Diari Oficial de la Generalitat Valenciana


Sumari del DOGV 5541, del 25-06-2007 (2007/8294)

ORDE de 14 de juny de 2007, de la Conselleria de Cultura, Educació i Esport, per la qual es modifica l'autorització al centre docent privat Cristo Rey (MM Escolapias), de Gandia (València), per a l'autorització d'una unitat d'Educació Infantil, primer cicle.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8294


Data del document
:   14-06-2007

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Gandia
    * educació preescolar
    * centre d'ensenyament
    * ensenyament privat

ORDE de 14 de juny de 2007, de la Conselleria de Cultura, Educació i Esport, per la qual es modifica l'autorització al centre docent privat Cristo Rey (MM Escolapias), de Gandia (València), per a l'autorització d'una unitat d'Educació Infantil, primer cicle. [2007/8294]  
L'expedient ha sigut iniciat a instància del representant de la titularitat del centre docent privat Cristo Rey (MM Escolapias), número de codi 57851998, situat al carrer San Rafael, 25, de Gandia (València), el qual sol·licita l'autorització d'una unitat d'Educació Infantil, primer cicle.  
La Direcció General d'Ensenyament va declarar, per mitjà de Resolució de 16 de març de 2007, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient ha sigut tramitat per la Direcció Territorial de Cultura, Educació i Esport de València i inclou informe favorable de la Unitat Tècnica de Construccions i el compromís del titular del centre d'aportar la relació de professors i titulacions respectives, abans de l'inici de les activitats educatives corresponents, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1.004/1991, de 14 de juny (BOE 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze de la Llei Orgànica 2/2006 d'Educació; el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; i l'Orde de 2 de febrer de 1998 (DOGV de 11.03.1998), de la conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desplegament de la disposició addicional quarta del Reial Decret 1.004/1991 de 14 de juny.  
Fent ús de les atribucions que em conferix l'article 28 de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica, en els termes que s'hi especifiquen.  
Centre: Cristo Rey (MM Escolapias)  
Titular: RR Escolapias  
Adreça: c/ San Rafael, 25  
Localitat: Gandia  
Província: València  
Codi: 55026916  
Modificació que s'autoritza:  
S'autoritza una unitat d'Educació Infantil, primer cicle, de manera que el centre queda configurat, en la seua totalitat, amb la següent composició:  
1 unitat d'Educació Infantil, primer cicle, per a xiquets de 2 a 3 anys, amb 20 llocs escolars  
6 unitats d'Educació Infantil, segon cicle, amb 150 llocs escolars  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
1 unitat d'Educació Especial, (suport a la integració), amb 15 llocs escolars.  
4 unitats de Batxillerat, amb 140 llocs escolars, en les modalitats de Ciències i Tecnologia, i Humanitats i Ciències Socials  
DISPOSICIONS ADDICIONALS  
Primera  
El centre ha de presentar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.  
Segona  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Tercera  
De conformitat amb el que disposa l'article 8.1 del Reial Decret 332/1992, la present autorització produirà efectes a partir del curs escolar immediatament següent al de la data de la present orde.  
DISPOSICIÓ FINAL  
D'acord amb els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i 10, 14 i 46 de la Llei 29/1998, de 13 de juliol (BOE de 14.07.98), contra el present acte que posa fi a la via administrativa es pot interposar recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller de Cultura, Educació i Esport, en el termini d'un mes des de l'endemà de la notificació o publicació, segons corresponga.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de 2 mesos des de l'endemà de la notificació o publicació, segons corresponga.  
València, 14 de juny de 2007  
El conseller de Cultura, Educació i Esport,  
ALEJANDRO FONT DE MORA TURÓN